Shin-chan

Shin-chan (en ; Crayon Shin-chan) é un manga do debuxante Yoshito Usui e unha serie de animación sobre a vida dun neno de 5 anos extravertido, falangueiro, descarado e moi larpeiro. Malia que o protagonista sexa un cativo, segundo o seu autor, a serie non vai dirixida ó público infantil, senón pola contra a un xuvenil ou mesmo adulto. Non obstante, os nenos son os que máis gozan da serie, quizais polo tópico de que os debuxos son para nenos.

En Galiza, o anime estreouse o 30 de setembro do 2002 emitíndose na canle autonómica TVG dentro do espazo xuvenil Xabarín Club e acadando moito éxito. Porén, Shin-Chan deixou de se emitir no Xabarín Club ó recibir protestas dos pais de que a serie é un mal exemplo para os cativos das casas, polo que se optou por botala fóra dese horario para a botar máis á tardiña. A finais do 2005, tras emitir os primeiros 364 episodios, a TVG non volvería emitir máis capítulos da serie ata o ano 2016 na tvG2.

 Personaxes 
 Familia Nohara 
 Shinnosuke Nohara (野原しんのすけ) (Shin-chan). Ten 5 anos e apaixónalle as galletas de chocolate, a serie de televisión de Ultraheroe, as mozas en bikini e a sección de "adultos" da libraría. Encántalle o "baile do cu ó aire" e ensinar a "trompa" (piroliña), pero non lle gustan nada os pementos. O que mellor caracteriza este personaxe é o feito de que, estea onde estea, sempre acaba imperando o caos.
 Hiroshi Nohara (野原ひろし), pai de Shin-chan (35 anos). Traballa na oficina da empresa Futaba, gaña pouco e acostuma ir de esmorga polos bares despois do traballo.
 Misae Nohara (野原みさえ), nai de Shin-chan (29 anos). É ama de casa. Adoita durmir a sesta, e perde a paciencia con facilidade. De solteira apelidábase Koyama.
 Himawari Nohara (野原ひまわり), a irmá máis nova (0 anos). Encántanlle as xoias caras e os mozos ben feitos.
 Nevado (no orixinal xaponés Shiro, シロ, que significa "branco"), o can da familia. En teoría, Shin-chan coida del, pero rara vez se acorda de lle dar a comida.
 Ginnosuke Nohara (野原銀の介), avó paterno de Shinnosuke (65 anos). Vive na prefectura de Akita e non se leva ben con Yoshiji Koyama. Ten a mesma personalidade que Shin-chan, polo que conxenian moi ben.
 Tsuru Nohara (野原つる), avoa paterna de Shinnosuke.
 Yoshiji Koyama (小山よし治), avó materno de Shinosuke. Vive en Kumamoto, na rexión de Kyūshū e lévase mal con Ginnosuke Nohara. É moi serio e detesta certos programas de televisión.
 Hisae Koyama. É a avoa materna de Shinosuke.

 Amigos 
 Tooru Kazama (風間トオル), un neno moi listo de familia adiñeirada que polas tardes sempre ten clase de inglés nunha academia.
 Masao Satō (佐藤マサオ), un neno moi choromicas que leva a cabeza rapada.
 Nene Sakurada (桜田ネネ), unha nena á que lle gusta moito xogar a "papás e mamás". Cando se enfada zóscalle a un coello de peluche; actitude que herdou de súa nai.
 Boo-chan, un neno que sempre leva un moco colgando do fociño. É algo torpe (salvo nalgúns casos) e practicamente non fala, pero de vez en cando di algunha cousa sensata.
Xunto con Shin-chan, forman o Exército de Kasukabe (a cidade onde viven).

 Mestres 
 Midori Yoshinaga (吉永みどり) (24 anos). É a mestra da clase dos Xirasois, a onde vai Shin-chan. Encántanlle os nenos, pero Shin-chan pon a proba a súa paciencia tódolos días, pois non a deixa en paz nin cando está co seu mozo Hishisaka.
 Ume Matsuzaka (松坂うめ) (24 anos). Coida moito das aparencias, pero en realidade é bastante pobre. Gástase tódolos cartos en xoias e vestidos para logo ter que conformarse con comer pan durante un mes enteiro. Nunca consegue ligar e leva moita maquillaxe, cousa que Shin-chan se encarga de lle recordar a cada momento. Lévase mal con Yoshinaga e ten dúas irmás maiores chamadas Take Matsuzaka (松坂 竹, 26 anos) e Matsu Matsuzaka (松坂 松, 29 anos), e ámbalas dúas están na mesma situación ca ela.
 Director, ó que Shin-chan chama "mafioso" pola súa aparencia física. Porén a súa personalidade esta cargada de paciencia e amabilidade. A súa aparencia (moitas veces axudado por Shin-chan) causoulle moitos problemas.
 Masumi Ageo (上尾ますみ). É moi tímida, pero cando quita as lentes vólvese agresiva.

 Oficina da empresa Futaba, onde traballa Hiroshi 
 Kawaguchi é un subalterno de Hiroshi. É bastante tímido coas mozas, e non consegue ligar.
 Yumi é a atractiva secretaria de Hiroshi, e acostuma aparecer nos soños deste.

 Ficción 
 Ultraheroe (en xaponés Action Kamen, アクション仮面) é o personaxe máis popular na televisión. Ten unha axudante, Mimiko, a quen sempre secuestran, e os seus ataques son o Ultra Puño, a Ultra Patada e o Ultra Raio. Shin-chan non se perde nin un episodio da serie.
 Súper Robot, Súper Robot Kantam ou Robot Kantam (en xaponés Kuntam ou Kantamu, カンタム, nome baseado en Gundam).
 Porquiño pirata ou Buriburi é un porco que acostuma debuxar Shin-chan, e para o que inventa diversas historias. Ás veces recompila estas historias en libros de debuxos que posteriormente intentará vender na libraría Kasukabe.

 Outros 
 Exército Escarlata. Son tres rapazas (Yuko a Nervuda, Ogin Ollos Chiscos e Mari Carafunchos) que pretenden ser o terror da cidade, pero son confundidas con humoristas por Shin-chan.
 As libreiras. Non conseguen vender libros tranquilamente sen se quitaren de encima a Shin-chan. Comunícanse mediante o código secreto xesticulado das libreiras.
 Usuto Yoshii, parodia de Yoshito Usui, o debuxante de Shin-chan. É un debuxante que nunca chega a entregar a tempo o seu traballo por diversos motivos, todos eles relacionados con Shin-chan. O seu nome é unha reordenación silábica de Yoshito Usui.
 Nanako, o grande amor platónico de Shin-chan, quen se volve firme e cabaleiroso cada vez que se atopa con ela. É unha universitaria que ten un pai que non quere que teña mozo, así que non lle gustan nada as intencións de Shin-Chan.
 Michi (ミッチー) e Yoshirin (ヨシリン) son unha estoxadiza parelliña de casados. Viven ó lado dos Nohara. De cando en cando enfádanse por cousas sen importancia e buscan consolo na casa dos seus veciños. Acaban resolvendo os seus problemas, aínda que sempre logran "contaxiárllelos" a Hiroshi e Misae.
 Keiko Honda (29 anos), unha amiga de Misae. Casou con Satoshi Honda, un debuxante de cómics oito anos máis novo ca ela. Ten un bebé chamado Hitoshi Honda. Na versión galega o seu nome é ás veces pronunciado coma Keko.
 Kawamura, un neno que vai á clase das rosas, é moi bo en tódolos deportes pero nas competicións coa clase dos xirasois sempre é humillado por Shinnosuke.

 Manga 
O manga publícase cada semana na revista Weekly Action dende 1992. Tamén se publicaron por agora 40 tomos de 200 páxinas no Xapón. En España, tentouse editar o manga unha primeira vez, pero foi un fracaso. Malia todo, despois de que a serie demostrase ser un éxito, volveu editarse, e saíron á venda 42 libros en edición castelá e 70 en edición catalá, por Planeta DeAgostini.

 Serie de Animación 
Crayon Shin-chan (クレヨンしんちゃん) fíxose moi popular en Cataluña e logo pasou a outras televisións autonómicas co mesmo éxito, como sucedeu en Galiza.

 Lista de episodios 

No Xapón, a serie leva 24 anos en antena e segue saíndo un novo episodio cada semana. Actualmente emitíronse máis de 800 episodios.

Emitiuse por primeira vez o 13 de abril de 1992 na televisión xaponesa TV Asashi. Os capítulos duran cadanseus 20 minutos e están divididos en tres subcapítulos de 6:40, aínda que nas últimas tempadas na televisión xaponesa están a emitir tan só dous subcapítulos de diferente duración, e que xuntos completan os 20 minutos.

 As cancións de Shin-chan 

 Sintonía da TVG 

Sonche falangueiro, descarado e bo larpeiro, deixo a todos quedar mal. Shinnosuke é un bulebule pra enredar el éche o tal.

- ShinnosukeCando hai que conquistar, aí si que non teño par, e facendo as beiras son moi lanzado e picarón.

- Come on baby, come on baby. Os pementos que noxo dan.Mira que trompa que cacho trompa.

Trompa ,trompa... e todos saben que son Shin-chan.-¡Sinosuke!

Medo ten a xente cando me ve de repente, non se vai zafar ninguén. Se quedas comigo ímolo pasar moi ben e... verás que eu son especial.

Nos episodios 1-364 pódese oír está sintonía chamada Son moi popular.

 Peches 

Emitíronse dous peches dobrados ao galego. O primeiro, Quero protexerche o corazón rematou no episodio 256 e regresou no episodio 365. Do 257 ao 364, a canción de peche foi Ven comigo a esta festa.

 Dobraxe ó galego 

 Estudio: Sodinor S.A. (Vigo), SDI Media (Santiago de Compostela).
 Data: 2002-2004; 2016.
 Dirección: Matías Brea e Alfonso Valiño.
 Tradución: María Seisdedos.
 Elenco da dobraxe:

 Personaxe  Actor de dobraxe  Actor orixinal(Seiyū)   Shinnosuke "Shin-chan" Nohara  Ana Lemos  Akiko Yajima Hiroshi Nohara  Matías Brea  Keiji Fujiwara Misae Nohara  Charo Pena  Miki Narahashi Himawari Nohara  Helena Amoedo  Satomi Koorogi Nevado  Montse Davila  Mari Mashiba Nevado (subst.)  Alicia Taboada  Mari Mashiba Toru Kazama  Teresa Santamaría  Mari Mashiba Nene Sakurada  Montse Davila  Tamao Hayashi Masao Sato  Ana Ouro  Mie Suzuki Boo Chan  Alicia Taboada  Chie Sato Ultraheroe  Óscar Fernández  Tesshō Genda Superrobot Kantam  Luís Iglesia  Shinya Otaki Superrobot Kantam (subst.)  Antón Rubal  Shinya Otaki Director "Mafioso"  Alfonso Valiño  Rokurō Naya Director "Mafioso" (subst.)  Xoán Carballido  Rokurō Naya Midori Yoshinaga  Nora Abad  Yumi Takada Ume Matsuzaka  Beatriz García  Michie Tomizawa Masumi Ageo  Carolina Vázquez  Kotono Mitsuishi Yuko a Nervuda  Isabel Vallejo  Megumi Ogata Ogin Ollos Chiscos  Beatriz García  Hiromi Tsuru Mari Carafunchos  Xermana Carballido  Akiko Muta Porquiño Pirata   Oscar Fernández  Kaneto Shiozawa Avó Nohara  Miguel López Varela  Ginzo Matsuo Avó Koyama   Antonio Mourelos  Kenichi Sakaguchi Kawaguchi  Manolo Pombal  Daiki Nakamura Kawaguchi (subst.)  Nacho Castaño  Daiki Nakamura Veciña Kitamoto  Lucía Cid  Reiko Suzuki Libreira Nakamura  Isabel Vallejo  Sakurako Kishiro Libreira Xefa  Lucía Cid  Hisako Kyouda Usuto Yoshii  Norberto Vilanova  Takaya Hashi Nanako  Chelo Díaz  Sayuri Michi  Isabel Vallejo  Fumie Kusachi Yoshirin  Andrés Bellas  Daisuke Sakguchi Yoshirin (subst.)  Oscar Fernández  Daisuke Sakguchi Keiko  Ana Maciñeiras  Minami Takayama John Yamada  Antía Álvarez Jiménez  Yoshiko Matsuo Moeko Sakurada  Isabel Vallejo  Shōko Saitō Moeko Sakurada  Isabel Vallejo  Junko Hagimori (subst.) Sr. Sakurada  Norberto Vilanova  Shinya Ōtaki Avoa Nohara  Ruth Pazo Olivares  Chie Kitagawa

 Voces adicionais:
▪ Helena Amoedo.
▪ Iñaki Baliño.
▪ Andrés Bellas.
▪ César Cambeiro.
▪ Lucía Cid.
▪ Gonzalo Faílde.
▪ Tacho González.
▪ Luís Iglesia.
▪ Patricia de Lorenzo.
▪ Antonio Mourelos.
▪ Antón Olmos.
▪ Manuel Pombal.
▪ Carlos Reboreda.
▪ Norberto Vilanova.

 Filmes 
Shin-chan non só protagoniza as súas historias no papel e na televisión. En 2003 estreouse nos cines de Galicia a primeira película (Shin-chan: Na procura das bólas perdidas), estreada tempo atrás no Xapón. Outras non pasaron polo cine, mais si foron editadas en DVD.

Estas son as que, polo de agora, foron dobradas ó galego:

{| class="wikitable"
|- style="background:#EFEFEF"
! #
! Título en galego
! Data da estrea (DVD)
|-
|1
|Shin-chan: Na procura das bólas perdidas|5 de novembro do 2003
|-
|2
|Shin-chan: A invasión|24 de marzo do 2004
|-
|3
|Shin-chan: Operación rescate|3 de novembro do 2004
|-
|4
|Shin-chan na illa do tesouro|4 de maio do 2005
|-
|5
|Shin-chan: O pequeno samurai|16 de novembro do 2005
|-
|6
|Shin-chan: Aventuras en Henderland|10 de maio do 2006
|-
|7
|Shin-chan e o imperio dos carrozas|20 de xuño do 2007
|-
|8
|Shin-chan: A ambición do Kakafede|10 de outubro do 2007
|-
|9
|Shin-chan e a costelada imposible|23 de abril do 2008
|-
|10
|Chamábanlle Shin-chan|22 de outubro do 2008
|-
|11
|Shin-chan: A guerra dos balnearios|29 de abril do 2009
|-
|12
|Shin-chan: Tres minutos para salvar o mundo|21 de outubro do 2009
|-
|13
|Shin-chan: A ritmo de samba|24 de decembro do 2019 (TV)
|-
|14
|Shin-chan: Perdidos na xungla|25 de decembro do 2019 (TV)
|-
|15
|Shin-chan: A bomba das cachas ritmombantes|6 de xaneiro do 2021 (TV)
|-
|}

 Notas 

 Véxase tamén 

 Outros artigos 
 Xabarín Club''
 Lista de títulos con versión en galego nas plataformas de streaming

 Ligazóns externas 
 Operacion Rescate
 A ambición de Karakara
 Os adultos contraatacan
 Lista dos episodios en xaponés

Categoría:Shin-chan
Categoría:Manga
Categoría:Xabarín Club
Categoría:Anime con versión galega